Konstal 111N to sztrasbana, co bōła produkowanŏ w roku 1993 w werkach Konstal w Chorzowie. Cołkościōm powstoło 6 wagōnōw dlŏ tora ô normalnyj szyrokości. Wagōny powstoły dlŏ Gliwic, w kerych sztrasbany dwurychtōnkowe były przidajne na czas rymōntu mostu nad torami banowymi. Konstal 111N to je pojedynczŏ sztrasbana, z wysokim zŏlym , mogōncŏ jechać w dwōch richtōngach po złōnczyniu zadkym z drugōm sztrasbanōm 111N. Z ôbōch zajt karoseryje sōm trzi dźwiyrze. Karoseryjŏ ôpiyrŏ sie na dwōch wōzykach, z kerych kożdy napyndzajōm dwa motory sztrōmu stałego.